b'\n_START_ARTICLE_\nMATLAB\n_START_PARAGRAPH_\nMATLAB  je programski jezik visoke razine i interaktivna je okolina za numeri\xc4\x8dko i matri\xc4\x8dno ra\xc4\x8dunanje, te za vizualizaciju i programiranje. Naziv je nastao kao kratica od engleskih rije\xc4\x8di MATrix LABoratory. Prva verzija MATLAB-a napisana je krajem 1970. godine na sveu\xc4\x8dili\xc5\xa1tima Novog Meksika i Stanforda. Pomo\xc4\x87u MATLAB-a mogu se analizirati podatci, izraditi algoritmi te stvoriti modeli i aplikacije. Jezik, alati  i matemati\xc4\x8dke funkcije omogu\xc4\x87uju br\xc5\xbei rad nego s tablicama ili tradicionalnim programskim jezicima, kao \xc5\xa1to su C/C++ ili Java.  MATLAB se mo\xc5\xbee koristiti za niz aplikacija, uklju\xc4\x8duju\xc4\x87i obradu signala i komunikacija, obradu sustava kontrole, ispitivanja i mjerenja, ra\xc4\x8dunalnih financija i ra\xc4\x8dunalne biologije.\n_START_SECTION_\nPovijest\n_START_PARAGRAPH_\nCleve Moler, \xc5\xa1ef odjela ra\xc4\x8dunalnih znanosti na Sveu\xc4\x8dili\xc5\xa1tu u Novom Meksiku, razvijao je MATLAB kasnih 1970-ih godina. MATLAB je osmi\xc5\xa1ljen kako bi osigurao svojim studentima pristup LINPACK-u i EISPACK-u da bi nau\xc4\x8dili Fortran. MATLAB se, ubrzo, pro\xc5\xa1irio na druga sveu\xc4\x8dili\xc5\xa1ta i prona\xc5\xa1ao sna\xc5\xbenu podr\xc5\xa1ku unutar zajednice koja je izu\xc4\x8davala primijenjenu matematiku. Jack Little prepoznaju\xc4\x87i komercijalni potencijal pridru\xc5\xbeio se Cleveu Moleru i Steveu Bangertu. Oni ponovo pi\xc5\xa1u MATLAB u C-u i nastavljaju njegov razvitak. Ove ponovo napisane biblioteke su bile poznate kao JACKPAC. MATLAB je ponovo napisan 2000. godine te mo\xc5\xbee koristiti noviji skup biblioteka za matri\xc4\x8dne manipulacije - LAPACK. _NEWLINE_MATLAB su prvo usvojili istra\xc5\xbeiva\xc4\x8di i prakti\xc4\x8dari u kontrolnom in\xc5\xbeenjeringu, ali se brzo pro\xc5\xa1irio na mnoge druge domene. On se sada koristi u obrazovanju, posebice u nastavi linearne algebre i numeri\xc4\x8dke analize, ali je i popularan me\xc4\x91u znanstvenicima koji su uklju\xc4\x8deni u obradu slike.'